Наконт лічбаў. Няма нічога складаней за статыстыку, гэта справа далікатная. У абодвух бакоў свая логіка. Напрыклад, дзяржаве, канешне, выгадна, каб ахвяраў Курапат было як мага меней. Але, па-першае, не толькі хаваюць лічбы, аднак сам факт масавага растрэлу грамадзянаў у мірны час з боку дзяржаўных органаў. Па-другое, у абаронцаў Курапат маецца жалезны аргумент: архівы. Чаму і ўлада, і КДБ баяцца рассакрэціць дакументы? Калі органы НКУС не датычны да растрэлаў у Курапатах, то ў чым праблема? Вось якое пытанне павінен быў паставіць у першую чаргу дацэнт Бяляеў, які, напэўна ведае, што такое прынцып аб’ектыўнасці ў гістарычнай навуцы.